b"\n_START_ARTICLE_\nUta-Napixtim\n_START_SECTION_\nLlegenda\n_START_PARAGRAPH_\nLa llegenda sum\xc3\xa8ria explica que Enlil, fastiguejat pel soroll que feien els habitants de la terra, decideix eliminar l'esp\xc3\xa8cie humana amb un diluvi. Enki, s'apiada dels humans i adverteix a Utnapishtim (en sumeri Ziusudra), rei de Xuruppak, del desastre que se li acosta. Li aconsella que construeixi un vaixell i que hi embarqui una parella de cada esp\xc3\xa8cie dels animals de la terra. Ziusudra segueix el seu consell i salva aix\xc3\xad la humanitat._NEWLINE_Aquesta llegenda t\xc3\xa9 molts paral\xc2\xb7lelismes i similituds entre Uta-Napixtim i el posterior No\xc3\xa8, protagonista de la narraci\xc3\xb3 b\xc3\xadblica del Diluvi universal."